cyanic-selkie/wikianc huggingface dataset:
วิกกี เกร์เรโร
ประวัติในวงการมวยปล้ำ
วิกกีได้รับบทเป็นแฟนของ เอดจ์ ในอาร์มาเกดดอน เอดจ์ได้เจอกับบาทิสตาและดิอันเดอร์เทเกอร์ในการชิงแชมป์โลกเฮฟวี่เวท 3 เส้า สุดท้ายเอดจ์ก็สามารถคว้าแชมป์มาได้ จากการช่วยเหลือของเคิร์ต ฮอว์กินส์และแซค ไรเดอร์ ลูกน้องของเอดจ์ ที่วิคกีส่งมา ในรอยัลรัมเบิล (2008) เอดจ์ต้องป้องกันแชมป์กับเรย์ มิสเตริโอ ซึ่งเป็นผู้ชนะจาก Beat the clock Challenge แต่เอดจ์ก็ยังสามารถป้องกันแชมป์เอาไว้ได้จากการช่วยเหลือของวิกกี ส่งผลให้เรย์ต้องพักการปล้ำไปหลายเดือน อย่างไรก็ตาม อันเดอร์เทเกอร์ ซึ่งเป็นผู้ชนะจากกรงเหล็กอิลิมิเนชั่น แชมเบอร์หาผู้ท้าชิงแชมป์โลกเฮฟวี่เวทในเรสเซิลเมเนีย ครั้งที่ 24 ก็ได้สิทธิ์ชิงแชมป์โลกกับเอดจ์ ในเรสเซิลเมเนียเอดจ์ก็แพ้ให้กับอันเดอร์เทเกอร์ด้วยท่าเฮลเกทคว้าแชมป์ไปได้พร้อมกับสถิติ 16-0 แต่อีกเดือนถัดมา วิกกีก็สั่งปลดอันเดอร์เทเกอร์ ออกจากตำแหน่งแชมป์ โดยอ้างว่า อันเดอร์เทเกอร์ใช้ท่า เฮล เกท ในการต่อสู้กับ เดอะ เกรท คาลี ซึ่งเป็นท่าที่อันตราย ทำให้ตำแหน่งแชมป์ว่าง เอดจ์ และอันเดอร์เทเกอร์ ต้องไปเจอกัน ในศึก วันไนท์สแตนด์ (2008) ในแมตช์การปล้ำ TLC Match และเอดจ์ก็ได้แชมป์อีกครั้ง จากการช่วยเหลือของฮอว์กินส์และไรเดอร์ ส่งผลให้อันเดอร์เทเกอร์ถูกไล่ออก
แต่อีกสามอาทิตย์ต่อมา เอดจ์ได้ไปที่ฝั่งรอว์ และบาทิสตาได้ออกมาทำร้ายเอดจ์ จากความแค้นที่ เอดจ์ ใช้กลโกงเอาชนะ บาทิสตา ในศึก ไนท์ออฟแชมเปียนส์ (2008) ทำให้ ซีเอ็ม พังก์ ผู้ถือสัญญากระเป๋ามันนีอินเดอะแบงก์ ได้ออกมาชิงแชมป์โลกกับเอดจ์ ในสภาพที่ลุกไม่ไหว เอาชนะและคว้าแชมป์ไปได้สำเร็จ เอดจ์จึงหันไปชิงแชมป์ WWE กับ ทริปเปิล เอช แต่ก็ไม่สามารถคว้าแชมป์มาได้ ในขณะเดียวกัน วิคกีก็รู้ว่า เอดจ์เป็นชู้กับคริสตัล จึงเรียกตัว อันเดอร์เทเกอร์ กลับมาเจอกับเอดจ์ ในศึก ซัมเมอร์สแลม (2008) ในแมตช์การปล้ำ Hell In A Cell สุดท้ายเอดจ์ก็เป็นฝ่ายแพ้และต้องพักการปล้ำไปอีกครั้ง ในศึก เซอร์ไวเวอร์ ซีรีส์ (2008) วิคกีได้เรียก เอดจ์ กลับมาพร้อมกับได้เข้าชิงแชมป์กับ ทริปเปิล เอช และวลาดิเมียร์ คอซลอฟ แทนที่ เจฟฟ์ ฮาร์ดี ที่ถูกทำร้ายไปก่อนหน้านั้น และเอดจ์ก็ใช้กลโกงเอาชนะทริปเปิล เอช คว้าแชมป์ WWE มาครองได้อีกครั้ง แต่อีก 3 อาทิตย์ต่อมา เอดจ์ก็เสียแชมป์ให้กับเจฟฟ์ ในศึก อาร์มาเกดดอน (2008) ก่อนจะชิงคืนได้อีกครั้ง ในศึก รอยัลรัมเบิล (2009) จากการช่วยเหลือของ แมทท์ ฮาร์ดี พี่ชายของเจฟฟ์
วิกกีได้รับบทเป็นแฟนของดอล์ฟ ซิกก์เลอร์ ในสแมคดาวน์ ตอนของวันที่ 18 กุมภาพันธ์ 2011 (ฉลองตอนที่ 600 ของสแมคดาวน์) เอดจ์ หลังจากมีแมตช์การปล้ำแทคทีมแบบ 12 คน และทีมเอดจ์ก็เป็นผ่ายชนะ แต่วิคกีได้มาบอกว่า เอดจ์นั้นโดนไล่ออก และได้มีการมอบเข็มขัดแชมป์โลกเฮฟวี่เวท ให้กับซิกก์เลอร์ แต่ไม่นาน ทีโอดอร์ ลอง ผู้จัดการทั่วไปของสแมคดาวน์ คนปัจจุบัน ก็กลับมาพร้อมกับบอกว่า เขาจะจ้างเอดจ์กลับมาอีกครั้ง แล้วก็มีแมตช์ระหว่าง เอดจ์กับซิกก์เลอร์ และเอดจ์เป็นฝ่ายชนะ แต่เมื่อจบแมตช์ ทีโอดอร์ ลองก็มาอีกครั้ง แล้วไล่ซิกก์เลอร์ออกแทนเอดจ์ และซิกก์เลอร์ก็ไม่ได้เข้าร่วมแมตช์อิลิมิเนชั่น แชมเบอร์ อีกด้วย ต่อมาวิคกีได้ถูกทีโอดอร์ ลองสั่งปลดออกจากตำแหน่งผู้ช่วยผู้จัดการทั่วไปของสแมคดาวน์
วิกกีถูกท้าทายด้วยแมตช์การปล้ำที่จะต้องปล้ำกับทริส สตราตัสในรอว์ ตามคำสั่งของผู้จัดการทั่วไปของรอว์ ถ้าวิกกีแพ้จะไม่ได้ทำงานในรอว์ วันที่ 14 มีนาคม 2011 ได้ประกาศเมื่อสัปดาห์ที่แล้วว่าจะมีแขกรับเชิญจากเรียลลิตี้ของ เอ็มทีวี คือ นิโคล "สนุ๊กกี" โพลิซซี และได้พูดก่อนที่จะมีแมตช์การปล้ำของทริสและวิคกี ในแมตช์การปล้ำไม่มีการจับแพ้ฟาล์ว ขณะที่ปล้ำอยู่นั้น ซิกก์เลอร์ก็ออกมาบนเวที และเลย์คูล(เลย์ลา กับ มิเชล แมคคูล)ขึ้นมาช่วยวิกกี โดยเล่นงานทริส ทำให้วิกกีชนะและก็ได้งานในรอว์ สนุ๊กกีแขกรับเชิญในรอว์ ทนไม่ไหววิ่งกระโดดและเล่นงานใส่วิกกี วิกกีเลยท้าทีมทริสเจอกับซิกก์เลอร์และทีมเลย์คูลในเรสเซิลเมเนีย ครั้งที่ 27 สุดท้ายทีมของซิกก์เลอร์เป็นฝ่ายแพ้ไป
ในรอว์ 22 ตุลาคม 2012 เอเจลี ได้มาประกาศลาออกจากตำแหน่งผู้จัดการทั่วไปของรอว์ วินซ์ แม็กแมน ได้ประกาศแต่งตั้งซูเปอร์ไวเซอร์ประจำศึกรอว์ คือ วิคกี ในศึก เฮลอินเอเซล (2012) ช่วงก่อนเริ่มรายการ จอห์น ซีนา ได้ออกมานั่งคุยกับ ไมเคิล โคล บนเวที พูดกันถึงเรื่องข้อถกเถียงตัวสาเหตุที่ทำให้เอเจลาออก ซึ่งวิคกีอ้างว่าเป็นเพราะเอเจมีความสัมพันธ์กับซีนา จึงเป็นเหตุให้ต้องออกจากตำแหน่งผู้จัดการทั่วไปของรอว์ ซึ่งวิคกีก็บอกว่าตัวเขามีหลักฐานและจะพิสูจน์ให้เห็นในศึกรอว์ แล้วก็มีวิดิโอ Tout จากซิกก์เลอร์ ซึ่งซิกก์เลอร์ ก็บอกว่า ให้ซีนาช่วยชี้แจงความจริงถึงเรื่องความสัมพันธ์กับเอเจ ซึ่งซีนาก็ตอบกลับไปว่า เขารู้ว่าซิกก์เลอร์อยู่หลังเวทีออกมาเจอกันหน่อยเป็นไง แล้วเพลงซิกก์เลอร์ ก็ดังขึ้น ทว่าเป็นวิคกีที่เดินออกมา และขึ้นมาบนเวทีพูดขู่ซีนา ว่าจะแฉความจริงให้ทุกคนได้รู้ในรอว์ ขณะนั้นเองซิกก์เลอร์ก็โผล่มาจากข้างหลัง จะเล่นงานซีนา แต่ซีนารู้ทันจับซิกก์เลอร์แบกจะใส่ Attitude Adjustment ทว่าซิกก์เลอร์ดิ้นหลุด แต่ก็โดนซีนาใส่ Clothesline ตกเวทีไป
ในรอว์ 8 กรกฎาคม 2013 ได้มีการประเมินผลงานของวิคกี โดย วินซ์, สเตฟานี แม็กแมน และทริปเปิล เอช ออกมาทำการประเมินผลงาน วินซ์สนับสนุนให้วิคกีเป็นผู้จัดการถาวรต่อไป แต่ทริปเปิล เอช คัดค้าน และให้สเตฟานีเป็นคนตัดสิน สเตฟานีตัดสินใจใช้ WWE App ในการโหวตจากแฟนๆ และผลปรากฏว่าแฟนๆ ไม่ให้วิคกีผ่าน ทำให้สเตฟานีไล่วิคกีออก จากนั้นก็เดินจากไปพร้อมกับทริปเปิล เอช วินซ์ปลอบใจวิคกี และได้แต่งตั้งผู้จัดการคนใหม่คือ แบรด แมดด็อกซ์ ในสแมคดาวน์ 19 กรกฎาคม 2013 วินซ์ได้แต่งตั้งให้วิคกีเป็นผู้จัดการทั่วไปของสแมคดาวน์ แทนที่ บูเกอร์ ที ในรอว์ 24 มีนาคม 2014 วิคกี เกอร์เรโร ได้ออกมาประกาศจัดแมตช์ชิงแชมป์ดีวาส์ 14 คน โดย เอเจลี เจ้าของตำแหน่ง ป้องกันแชมป์ได้สำเร็จ
ในรอว์ 23 มิถุนายน 2014 สเตฟานี แม็กแมน ออกมาและก็เรียกวิคกี ออกมาด่าชุดใหญ่ และบอกว่าเธอหากินกับชื่อเสียงของเอ็ดดี ผู้ล่วงลับมา 9 ปีแล้ว เธอเป็นดีวาไม่ได้แต่เราก็ให้เป็นผู้จัดการ แต่เธอก็ทำงานไม่ได้เรื่องเลย คงจะต้องไล่ออกแล้วล่ะ วิคกีคุกเข่าขอร้องให้สเตฟานี ให้โอกาสเธออีกครั้ง ซึ่งสเตฟานี ก็ให้โอกาสแต่วิคกี จะต้องชนะแมตช์คืนนี้เท่านั้น และคู่ต่อสู้ก็คือ สเตฟานี เอง และวิคกีก็ขอรับคำท้าด้วย คืนเดียวกัน วิคกีเปิดตัวออกมาด้วยเพลง Los Guerreros สเตฟานีออกมาและก็บอกว่าแมตช์ของเราไม่ได้อยู่บนเวทีแต่จะเป็นแมตช์ใครตกบ่อก่อนคนนั้นแพ้ สเตฟานี เรียก เลย์ลา, โรซา เมนเดส และ อลิเซีย ฟอกซ์ ให้ออกมาจัดการกับวิคกี แต่วิคกี ก็ผลักทั้งสามคนตกบ่อจนเลอะเทอะไปหมด วิคกีมัวแต่ฉลองเพลินไปหน่อยเลยโดนสเตฟานี ผลักจากด้านหลังจนตกบ่อไปในที่สุด หลังแมตช์ สเตฟานี ไล่วิคกี ออกทันที แต่วิคกีก็ผลักสเตฟานี ตกบ่อ วิคกีทำท่าเต้นยึกยักแบบ เอ็ดดี แล้วจูบลาแฟนๆ
โมฮาเหม็ด อัลซารูนี
โมฮาเหม็ด อับเดลคาริม โมฮาเม่ อัลซารูนี่ (เกิดเมื่อวันที่ 6 กุมภาพันธ์ 2515) เป็นกรรมการการแข่งขันฟุตบอลชาวเอมิเรสต์ ซึ่งได้สิทธิ์เป็นกรรมการระหว่างประเทศของสหพันธ์ฟุตบอลระหว่างประเทศ(ฟีฟา)
อัลซารูนี่เป็นกรรมการตัดสินฟุตบอลของฟีฟาตั้งแต่ปี พ.ศ. 2545 เป็นกรรมการในการแข่งขันฟุตบอลต่างๆ รวมถึง AFC Champions League และ การแข่งขันฟุตบอลโลกรอบคัดเลือก ปี 2557 โดยเริ่มจากการแข่งขันระหว่าง บาห์เรนและการ์ตา.
ประเด็นการตัดสินการแข่งขันระหว่างไทย - เกาหลีใต้ ในการแข่งขันเอเชียนเกมส์ พ.ศ. 2557
โมฮาเหม็ดถูกวิพากษ์วิจารณ์อย่างหนักจากผู้รับชมการแข่งขันฟุตบอลระหว่างไทยกับเกาหลีใต้ในการแข่งขันเอเชียนเกมส์ ครั้งที่ 17 ณ กรุงอินชอน สาธารณรัฐเกาหลี เมื่อวันที่ 30 กันยายน 2557 ชาวไทยว่าเป็นไปอย่างไม่ยุติธรรม อาทิเช่นการไม่ให้ลูกแฮนด์บอล การให้จุดโทษอย่างไม่ถูกต้อง เป็นต้น
Samuelssonia
Samuelssonia เป็นสกุลของพืชดอกที่อยู่ในวงศ์ Acanthaceae.
ถิ่นกำเนิดของมันคือ ฮิสปานิโอลา
สปีชีส์ในสกุล ได้แก่:
Ҏ
Er with tick (Ҏ, ҏ) เป็นอักษรซีริลลิกตัวหนึ่ง มีใช้ในภาษากิลดินซามี ใช้แทนเสียงรัวลิ้นอโฆษะ //
ผีผา
ผีผา เป็นเครื่องดนตรีจีนอย่างหนึ่ง มีลักษณะเป็นเครื่องสายยาง เล่นด้วยการใช้นิ้วดีดสายยาง เครื่องดนตรีนี้มีรูปร่างเหมือนสายยาง มีประวัติอันยาวนาน เชื่อว่ามีกำเนิดมานานเกือบสองพันปี มีเครื่องดนตรีหลายชนิดในเอเชียตะวันออกและเอเซียตะวันออกเฉียงใต้ ที่มีพัฒนาการมาจากผีผานี้ เช่น ญี่ปุ่น เกาหลี และเวียดนาม
ผีผายังใช้เล่นในดนตรีประเภทร็อกด้วย เช่น วงอินคูบัส(Incubus) ในแคลิฟอร์เนีย สหรัฐอเมริกาใช้ผีผาในเพลง "Aqueous Transmission" บรรเลงโดยนักกีตาร์ของวงอินคูบัส
ผีผา เป็นเครื่องดนตรีที่จีน ประเภทสาย ที่มีเสียงกังวานไพเราะ ผู้เล่นสามารถเรียบเรียงจังหวะและบรรเลงออกมาให้มีความโดดเด่นได้ แต่ต้องอาศัยความเชี่ยวชาญและทักษะความสามารถที่แม่นยำอย่างมากในการเล่น เนื่องจากผีผาเป็นเครื่องดนตรีที่เล่นยาก ประกอบกับตั้งแต่ในอดีตเครื่องดนตรีชนิดนี้มักจะใช้ในการเล่นประกอบเพลงเร็วเป็นส่วนใหญ่ ทักษะ และ การฝึกฝน จึงเป็นสิ่งสำคัญในการเล่นเครื่องดนตรีชนิดนี้
เทือกเขาชิรากามิ
เทือกเขาชิรากามิ เป็นเทือกเขาที่ทอดตัวอยู่ตามแนวแบ่งเขตจังหวัดอากิตะ และจังหวัดอาโอโมริ บริเวณเทือกเขามีพื้นที่ประมาณ 1,300 ตร.กม. หรือ 812,500 ไร่ มียอดเขาที่สูงกว่า 1,000 เมตรเป็นจำนวนมาก ยอดที่สูงที่สุดคือ ยอดเขามูกาอิชิรากามิ มีความสูง 1,243 เมตร รอบ ๆ เทือกเขามีคนอาศัยอยู่มาเป็นเวลาช้านานแล้ว และมีความผูกพันอย่างแน่นแฟ้นกับผืนป่าบีชที่พวกเขาถือว่าเป็นป่าศักดิ์สิทธิ์ ใน พ.ศ. 2525 (ค.ศ. 1982) มีการวางแผนก่อสร้างถนนบริเวณเทือกเขา แต่เนื่องจากตามแผนนี้จะต้องตัดถนนผ่านใจกลางของเทือกเขา ทำให้ถูกคัดค้านจากกลุ่มผู้อนุรักษ์ธรรมชาติกระทั่ง พ.ศ. 2526 (ค.ศ. 1983) ได้มีการค้นพบนกหัวขวานดำสายพันธุ์หายากในป่าบีช และได้ยกสถานะให้เป็นอนุสรณ์ทางธรรมชาติ งานด้านการอนุรักษ์จึงมีความสำคัญมากขึ้น และแผนการก่อสร้างถนนก็ถูกยกเลิกไปในที่สุดใน พ.ศ. 2532 (ค.ศ. 1989)
มรดกโลก
เทือกเขาชิรากามิได้รับการขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 17 พร้อมกับเกาะยากุ ปราสาทฮิเมจิ และวัดโฮรีว เมื่อ พ.ศ. 2536 ที่เมืองการ์ตาเฮนา ประเทศโคลอมเบีย ด้วยข้อกำหนดและหลักเกณฑ์ในการพิจารณา ดังต่อไปนี้
อลิซ อีฟ
อลิซ โซเฟีย อีฟ (Alice Sophia Eve) เกิดวันที่ 6 กุมภาพันธ์ ค.ศ. 1982 เป็นนักแสดงชาวอังกฤษ เป็นที่รู้จักจากผลงานแสดงภาพยนตร์เรื่อง Starter for 10 (2006), Crossing Over (2009), She's Out of My League (2010), Sex and the City 2 (2010), The Raven (2012), เมนอินแบล็ค หน่วยจารชนพิทักษ์จักรวาล 3 (2012) และ สตาร์ เทรค ทะยานสู่ห้วงมืด (2013)
ปฏิบัติการบอดีการ์ด
ปฏิบัติการบอดีการ์ด ซึ่งดำเนินการในระหว่างสงครามโลกครั้งที่สอง เป็นแผนการลวงทางยุทธศาสตร์โดยรวมของฝ่ายสัมพันธมิตรในทวีปยุโรป ระหว่างปี ค.ศ. 1944 โดยเป็นส่วนหนึ่งของการเตรียมการการรุกรานนอร์ม็องดี จุดประสงค์หลักของแผนการดังกล่าวคือการชักจูงให้ฝ่ายเยอรมันเชื่อว่าการรุกรานทวีปยุโรปตะวันตกเฉียงเหนือจะเกิดขึ้นช้าว่าที่วางแผนไว้จริง และคุกคามจะโจมตีในสถานที่อื่นนอกเหนือไปจากเป้าหมายที่แท้จริง รวมทั้งจังหวัดปาดกาแล, คาบสมุทรบอลข่าน, ประเทศฝรั่งเศสตอนใต้, นอร์เวย์ และการโจมตีของโซเวียตในบัลแกเรียและตอนเหนือของนอร์เวย์
ส่วนหลักของปฏิบัติการบอดีการ์ดคือการใช้อุบายหลอกลวงข้าศึกเกี่ยวกับการกะเวลา น้ำหนัก และทิศทางของการรุกรานอร์ม็องดี โรเจอร์ เฮสเต็ธ ผู้ซึ่งช่วยวางแผนและดำเนินการตามปฏิบัติการในขณะที่ทำงานอยู่ใน "อ็อบส์บี" ภาคการหลอกลวงของกองบัญชาการทหารสูงสุดของกองกำลังรบนอกประเทศสัมพันธมิตร ได้บันทึกในหนังสือของเขาถึงเป้าหมายสามประการของปฏิบัติการบอดีการ์ด ซึ่งทั้งหมดนี้ได้ละไว้ในภาคผนวกวายของคอสแซค (COSSAC) แผนการหลอกลวงก่อนหน้า เป้าหมายดังกล่าวประกอบด้วย:
ดันเจียนเอกซ์พลอเรอร์ (วิดีโอเกม พ.ศ. 2532)
ดันเจียนเอกซ์พลอเรอร์ (ダンジョン エクスプローラー) (Dungeon Explorer) เป็นวิดีโอเกมแอ็กชันเล่นตามบทบาทที่พัฒนาโดยบริษัทแอตลัส และเผยแพร่ครั้งแรกโดยบริษัทฮัดสันซอฟต์สำหรับเทอร์โบกราฟซ์-16 ในประเทศญี่ปุ่นเมื่อวันที่ 4 มีนาคม ค.ศ. 1989 และต่อมาในทวีปอเมริกาเหนือโดยเอ็นอีซีภายในวันที่ 15 พฤศจิกายนของปีเดียวกัน ซึ่งภาคแรกในแฟรนไชส์ เกมนี้มีฉากในดินแดนแห่งออดดีเซียที่ถูกรุกรานโดยเผ่าพันธุ์เอเลียน ซึ่งผู้เล่นจะสวมบทบาทเป็นหนึ่งในตัวละครหลักแปดตัวที่ได้รับการมอบหมายให้กู้ศิลาโอรา เพื่อสังหารราชาเอเลียนที่ชื่อนาตัส เกมนี้ร่วมกำกับโดยคาซูโตชิ อูเอดะ และโยซูเกะ นีโนะ ซึ่งได้รับการสร้างขึ้นโดยทีมงานส่วนใหญ่ที่ทำงานในหลายโครงการ เช่น ผลงานต่อมาในซีรีส์เมกามิเทนเซย์ แม้ว่าจะเปิดตัวครั้งแรกสำหรับเทอร์โบกราฟซ์-16 แต่ในภายหลังก็มีการเปิดตัวอีกครั้งผ่านบริการดาวน์โหลดสำหรับเครื่องเล่นต่าง ๆ
ปฏิบัติการบอดีการ์ด
แผนบอดีการ์ดถูกสร้างขึ้นโดยส่วนควบคุมลอนดอน อันเป็นผลสืบเนื่องมาจากการประชุมเตหะรานในเดือนพฤศจิกายน ค.ศ. 1943 ปฏิบัติการดังกล่าวถูกแบ่งออกเป็นสามปฏิบัติการย่อย: ปฏิบัติการความทรหด ซึ่งประกอบด้วยส่วนทางเหนือ (ถูกออกแบบมาเพื่อลวงฝ่ายเยอรมันว่าจะมีการรุกรานนอร์เวย์) และส่วนทางใต้ (ซึ่งลวงฝ่ายเยอรมันว่าจะมีการรุกรานที่ปาส์-เดอ-กาเลส์) อีกปฏิบัติการหนึ่ง คือ ปฏิบัติการเซเพลิน เพื่อแสดงความต้องการว่าจะมีการยกพลขึ้นบกบนเกาะครีตหรือในโรมาเนีย นอกจากนี้ยังมีอีก 36 ปฏิบัติการย่อยซึ่งไม่ขึ้นกับส่วนควบคุมลอนดอน
ดันเจียนเอกซ์พลอเรอร์ (วิดีโอเกม พ.ศ. 2532)
ดันเจียนเอกซ์พลอเรอร์ได้รับการต้อนรับในเชิงบวกจากนักวิจารณ์ในช่วงเปิดตัวครั้งแรก และถือเป็นเกมที่บุกเบิกในประเภทแอ็กชันเล่นตามบทบาทเนื่องจากรูปแบบการเล่นแบบหลายผู้เล่นร่วมมือกันสำหรับผู้เล่นสูงสุดห้าคน แต่หลังจากนั้นก็ได้รับการตอบสนองที่หลากหลายมากขึ้นจากเหล่านักวิจารณ์ในช่วงไม่กี่ปีที่ผ่านมา ซึ่งตามมาด้วยสี่ภาค ได้แก่ ดันเจียนเอกซ์พลอเรอร์ II (ค.ศ. 1993), ดันเจียนเอกซ์พลอเรอร์ สำหรับเซกา ซีดี และคริสตัลบีนส์ฟอร์มดันเจียนเอกซ์พลอเรอร์ (ค.ศ. 1995) ตลอดจนดันเจียนเอกซ์พลอเรอร์: วอริเออส์ออฟเอนเชียนอาตส์ (ค.ศ. 2007)
รูปแบบการเล่น
ดันเจียนเอกซ์พลอเรอร์เป็นเกมแอ็กชันเล่นตามบทบาทที่มีองค์ประกอบแนวตะลุยดันเจียนรวมถึงสับและเฉือนมุมมองจากบนลงล่าง ซึ่งชวนให้นึกถึงเกมกอนต์เล็ต โดยผู้เล่นสวมบทบาทเป็นหนึ่งในตัวละครหลักแปดตัวที่ได้รับมอบหมายให้กู้ศิลาโอราเพื่อสังหารราชาเอเลียนที่ชื่อนาตัส และคืนความสงบสุขให้แก่ดินแดนแห่งออดดีเซีย  ตัวละครแต่ละตัวจะสังกัดอยู่ในคลาสหนึ่ง (ได้แก่ นักรบ, โจร, พ่อมด, แม่มด, บิชอป, เอลฟ์, นักดนตรี หรือภูตแคระ) รวมถึงความสามารถของพวกเขาจะแตกต่างกันไปในด้านเวทมนตร์ขาวและดำ ตลอดจนสถิติ ตัวอย่างเช่น โพชันสีขาวของบิชอปจะรักษาพันธมิตรที่อยู่ใกล้ ๆ ในขณะที่โพชันสีดำของนักดนตรีมีความสามารถในการแปรผันดนตรี ส่วนคลาสพิเศษ อย่างเจ้าหญิง และฤๅษี ยังสามารถปลดล็อกผ่านรหัสผ่านเมื่อเกมดำเนินไป
ผู้เล่นสำรวจเมืองหรืออาณาจักรเพื่อค้นหาดันเจียนซึ่งเป็นที่ตั้งของบอสที่ต้องกำจัดเพื่อความรุดหน้า และบอสแต่ละตัวจะทิ้งคริสตัลไว้หลังจากที่พวกมันพ่ายแพ้ ซึ่งหมุนเวียนผ่านสี่สี และสอดคล้องกับสถิติของตัวละคร (การโจมตี, ความแข็งแกร่ง, ความคล่องตัว และสติปัญญา)  ผู้เล่นยังสามารถเพิ่มสถิติได้ด้วยการกำจัดศัตรู หรือค้นหาอุปกรณ์เสริมผ่านแผนที่  เกมนี้รองรับผู้เล่นได้สูงสุดห้าคนพร้อมกัน แต่จะมีการแบ่งปันชีวิตระหว่างผู้เล่น และจะเกมโอเวอร์เมื่อพวกเขาแพ้   ส่วนระบบรหัสผ่านยังได้ใช้เพื่อรักษาความคืบหน้าของผู้เล่นแต่ละคน
เรื่องย่อ
ดันเจียนเอกซ์พลอเรอร์มุ่งเน้นไปที่การแสวงหาวีรบุรุษหลายคนเพื่อค้นหาศิลาโอราสำหรับราชาแห่งออดดีเซีย เมื่อเผ่าพันธุ์เอเลียนที่ตอนนี้ปกครองดินแดนได้บุกเข้ามา พระราชาได้ซ่อนศิลาไว้ลึกลงไปในดันเจียนเพื่อให้มันปลอดภัย อย่างไรก็ตาม ตอนนี้พระราชาต้องการให้ผู้เล่นกู้ศิลาซึ่งสามารถนำชีวิต, แสงสว่าง และความสุข มาสังหารราชาเอเลียนที่ชื่อนาตัส เหล่าวีรบุรุษก้าวผ่านดันเจียนที่แตกต่างกัน, ต่อสู้กับสัตว์ร้ายที่น่ากลัว และในที่สุดก็เอาศิลาโอรากลับคืนมา เมื่อถวายแด่ราชา ซึ่งตอนหลังเผยให้เห็นว่าตัวเองเป็นนาตัสและขโมยศิลาไป ส่วนองครักษ์ชื่อยูดาสก็ได้หักหลังต่อเหล่าวีรบุรุษเช่นกัน แต่ถูกสยบโดยพวกเขา จากนั้น เหล่านักผจญภัยก็ไล่ล่าและเผชิญหน้ากับนาตัส โดยได้สังหารมันและเอาศิลาโอรากลับคืนมา ซึ่งนำไปสู่ช่วงเวลาแห่งความสงบสุข
การพัฒนาและการตลาด
ดันเจียนเอกซ์พลอเรอร์ได้รับการสร้างขึ้นโดยทีมงานส่วนใหญ่ที่ทำงานในหลายโครงการ เช่น ผลงานต่อมาในซีรีส์เมกามิเทนเซย์ โดยมีคาซูโตชิ "บู" อูเอดะ และโยซูเกะ "ฮอตไรซ์" นีโนะ ทำหน้าที่เป็นผู้กำกับ ส่วนทากาชิ "ฮิเอมอน" ฮาเซงาวะ และอูนิ "อู" อาราโตะ ทำหน้าที่เป็นโปรแกรมเมอร์ ในขณะที่ศิลปินอย่างฮิเดยูกิ "ทอนนี" โยโกยามะ, ฮิโรชิ "บลาโด" สึจิ และโยชิอากิ "สติง" คิตามูระ รับหน้าที่ดูแลพิกเซลอาร์ต ด้านซาวด์แทร็กแต่งโดยสึกาซะ "โดซังโกะ แมคโค" มาซูโกะ ส่วนคนอื่น ๆ ยังได้ร่วมมือในการพัฒนาเกมนี้ โดยทาดายูกิ คาวาดะ ผู้เป็นนักออกแบบสตาร์พาโรเจอร์ ได้มีส่วนเกี่ยวข้องกับโครงการนี้ในฐานะงานแรกของเขาในอุตสาหกรรมวิดีโอเกม โดยดูแลด้านกราฟิกและความสมดุลของเกม
ดันเจียนเอกซ์พลอเรอร์ได้รับการเปิดตัวครั้งแรกสำหรับเทอร์โบกราฟซ์-16 ในประเทศญี่ปุ่นโดยฮัดสันซอฟต์เมื่อวันที่ 4 มีนาคม ค.ศ. 1989 และต่อมาในทวีปอเมริกาเหนือโดยเอ็นอีซี เมื่อวันที่ 15 พฤศจิกายนของปีเดียวกัน เกมดังกล่าวได้รับการเผยแพร่อีกครั้งสำหรับเวอร์ชวลคอนโซลของวีในทวีปยุโรปเมื่อวันที่ 8 ธันวาคม ค.ศ. 2006 และในทวีปอเมริกาเหนือเมื่อวันที่ 8 มกราคม ค.ศ. 2007 เวอร์ชันวีสามารถเล่นได้กับผู้เล่น 5 คน โดยมีอย่างน้อยหนึ่งคนที่ใช้คอนโทรลเลอร์เกมคิวบ์ รวมถึงเกมนี้ได้รับการเผยแพร่อีกครั้งในเพลย์สเตชัน เน็ตเวิร์ก ของประเทศญี่ปุ่นและทวีปอเมริกาเหนือเช่นกัน
การตอบรับ
นิตยสารดรากอนได้ให้คะแนนเกมดังกล่าวที่ 5 ดาว จากคะแนนเต็ม 5 ดาว
การวิจารณ์ย้อนหลัง
ดันเจียนเอกซ์พลอเรอร์ได้รับการตอบรับที่หลากหลายจากผู้วิจารณ์ตั้งแต่เปิดตัวใหม่บนแพลตฟอร์มดิจิทัล
สิ่งสืบทอด
ภาคต่ออย่างดันเจียนเอกซ์พลอเรอร์ II ได้รับการเปิดตัวในภายหลังสำหรับคอนโซลเทอร์โบกราฟซ์-ซีดี ใน ค.ศ. 1993 พอร์ตที่ได้รับการดัดแปลงขนานใหญ่ของดันเจียนเอกซ์พลอเรอร์ II ได้รับการสร้างขึ้นสำหรับซูเปอร์แฟมิคอม ซึ่งมีชื่อว่าคริสตัลบีนส์ฟรอมดันเจียนเอกซ์พลอเรอร์ และวางจำหน่ายในประเทศญี่ปุ่นเมื่อ ค.ศ. 1995 นอกจากนี้ ยังมีเกมเซกา ซีดี ซึ่งใช้ชื่อดันเจียนเอกซ์พลอเรอร์ โดยเกี่ยวข้องกับซีรีส์ แต่ไม่ใช่พอร์ตของเกมก่อนหน้าใด ๆ และแตกต่างจากตัวอื่นมาก ดันเจียนเอกซ์พลอเรอร์สำหรับเซกา ซีดี ได้รับการพัฒนาโดยบริษัทเวสโตน ซึ่งมีลักษณะใกล้เคียงกับกอนต์เล็ตมากกว่าเกมอื่น ๆ ในซีรีส์ โดยอาวุธและชุดเกราะสามารถซื้อได้ด้วยทองคำที่พบในดันเจียน
ใน ค.ศ. 2007 เกมที่เกี่ยวข้องสองเกม ซึ่งแตกต่างจากเกมภาคแรกอีกครั้ง ได้รับการเผยแพร่เพื่อให้ตรงกับการเปิดตัวดันเจียนเอกซ์พลอเรอร์ภาคแรกในเวอร์ชวลคอนโซลของเครื่องเล่นวี ทั้งดันเจียนเอกซ์พลอเรอร์: เมยากุโนะโทบิระ และดันเจียนเอกซ์พลอเรอร์: จาชินโนะเรียวอิกิ ได้รับการเปิดตัวสำหรับเพลย์สเตชัน พอร์เทเบิล และนินเท็นโด ดีเอส ตามลำดับในวันที่ 15 พฤศจิกายน ค.ศ. 2007 เกมทั้งสองมีการแปลเป็นภาษาท้องถิ่น แต่เปิดตัวเป็นดันเจียนเอกซ์พลอเรอร์: วอริเออส์ออฟเอนเชียนอาตส์
ประเทศกาตาร์ในเอเชียนเกมส์ 2014
ประเทศกาตาร์ เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557
จบามอน (เมือง)
จบามอน (ក្រុងច្បារមន) เป็นเมืองหลักของ จังหวัดกำปงสปือ อยู่ตอนกลางของประเทศกัมพูชา ชาวเมืองส่วนใหญ่พูดภาษาเขมร แต่ก็มีพูดภาษาจีนกลางอยู่บ้าง เป็นเมืองที่อยู่ห่างจากกรุงพนมเปญไปทางทิศตะวันตก
ภาษาอราเมอิกยิวบาบิโลเนีย
ภาษาอราเมอิกยิวบาบิโลเนีย เป็นภาษาอราเมอิกยุคกลางที่ใช้โดยนักเขียนชาวยิวระหว่างพุทธศตวรรษที่ 9-16 เป็นภาษาของทัลมุดในบาบิโลเนียและวรรณกรรมหลังยุคนั้น ภาษานี้ใกล้เคียงกับสำเนียงตะวันออกอื่นๆของภาษาอราเมอิก เช่น ภาษามันดาอิก และภาษาซีเรียคตะวันออกของนิกายอัสซีเรีย การออกเสียงเริ่มต้นยังไม่แน่นอน แต่ระบบการอ่านถูกจัดขึ้นโดยผู้พูดภาษาฮีบรูเยเมน
ภาษาอราเมอิกในทัลมุดเป็นภาษาที่มีลักษณะพิเศษ และใช้เป็นภาษากฏหมายแบบเดียวกับภาษากฏหมายของฝรั่งเศส เมื่อภาษาอาหรับกลายเป็นภาษาในชีวิตประจำวัน ภาษาอราเมอิกสำเนียงนี้จึงกลายเป็นแหล่งของศัพท์เฉพาะเช่น tiyuvta และ teyku ซึ่งยังใช้ในการเขียนกฏหมายภาษาฮีบรู และมีอิทธิพลต่อภาษาฮีบรูสมัยใหม่ด้วย
วันพยาบาลสากล
วันพยาบาลสากล (International Nurses Day) เป็นวันสากลที่สังเกตได้ทั่วโลกในวันที่ 12 พฤษภาคม (วันครบรอบวันเกิดของ ฟลอเรนซ์ ไนติงเกล) ในแต่ละปี เพื่อทำเครื่องหมายการบริจาคที่พยาบาลมอบให้กับสังคม
เบื้องหลัง
สภาพยาบาลนานาชาติได้เฉลิมฉลองวันนี้ตั้งแต่ปี พ.ศ. 2508 ในปี พ.ศ. 2496 โดโรธี ซูเธอร์แลนด์ เจ้าหน้าที่ของกระทรวงสาธารณสุขสหรัฐ การศึกษาและสวัสดิการ เสนอให้ประธานาธิบดีดไวต์ ดี. ไอเซนฮาวร์ประกาศ "วันพยาบาล"; แต่เขาไม่อนุมัติ
ในเดือนมกราคม พ.ศ. 2517 วันที่ 12 พฤษภาคม ได้รับเลือกให้เฉลิมฉลองวันคล้ายวันเกิดของ ฟลอเรนซ์ ไนติงเกล ผู้ก่อตั้งการพยาบาลสมัยใหม่ ในแต่ละปีสภาพยาบาลระหว่างประเทศได้เตรียมการและจัดจำหน่ายชุดวันพยาบาลสากล ชุดประกอบด้วยการศึกษาและเอกสารข้อมูลสาธารณะ สำหรับใช้โดยพยาบาลทุกที่ ในปี พ.ศ. 2541 วันที่ 8 พฤษภาคม ถูกกำหนดให้เป็นวันพยาบาลนักศึกษาแห่งชาติประจำปี
สวนหย่อมขนาดเล็ก
สวนหย่อมขนาดเล็ก หรือ สวนหย่อมขนาดเล็กย่านชุมชน (Pocket park) เป็นสวนสาธารณะประเภทหนึ่ง มีขนาดเล็ก เป็นที่ดินธรรมดาอาจมีขนาดพื้นที่เพียง 1 บล็อก แต่ไม่เกิน 2 ไร่ โดยมากเป็นสวนที่คั่นอยู่ระหว่างอาคาร อาจพัฒนาจากพื้นที่ว่างหรือรกร้าง บริเวณใต้ทางด่วน ริมคลอง หรือริมทางรถไฟ มีการปรับภูมิทัศน์ให้กลายเป็นพื้นที่สีเขียว เป็นปอดขนาดเล็กของเมือง และเป็นจุดนัดพบของประชาชนที่อยู่ในบริเวณนั้น
ลักษณะ
สวนหย่อมขนาดเล็กจะมีลักษณะดังนี้
อย่างไรก็ตามต้นไม้ที่ปลูกบนทางเท้าและพื้นที่จอดรถ หรือสวนหย่อมขนาดน้อยตามร้านค้าก็อาจนับเป็นสวนหย่อมขนาดเล็กได้
พรมแดนลิทัวเนีย–รัสเซีย
พรมแดนลิทัวเนีย–รัสเซีย (Lithuania–Russia border) เป็นพรมแดนระหว่างประเทศของสาธารณรัฐลิทัวเนีย (สมาชิกสหภาพยุโรป) และ แคว้นคาลินินกราด ซึ่งเป็นเขตปกครองพิเศษของสหพันธรัฐรัสเซีย (เครือรัฐเอกราช) เป็นพรมแดนภายนอกของสหภาพยุโรป พรมแดนมีความยาว 274.9 กิโลเมตร (170.8 ไมล์) ผ่าน (จากตะวันตกไปตะวันออกเฉียงใต้ตามเข็มนาฬิกา) คูโรเนียนสปริทและคูโรเนียนลากูน จากนั้นทอดไปตามแม่น้ำเนมาน,เชชูเป, ชีร์วินตา, เลียโปนา, และทะเลสาบวิสตีติส และพรมแดนทางทะเลมีความยาว 22.2 กิโลเมตร (13.8 ไมล์) มีจุดสามเหลี่ยมระหว่างลิทัวเนีย รัสเซีย และโปแลนด์ โดยมีอนุสาวรีย์หินอยู่ที่พิกัด 54.36333°N, 22.79194°W
Ӭ
E with diaeresis (Ӭ, ӭ) เป็นอักษรซีริลลิกตัวหนึ่ง มีใช้ในภาษากิลดินซามี
Scaraboides
Scaraboides เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ สาธารณรัฐแอฟริกาใต้
สปีชีส์ในสกุล ได้แก่:
โลซัง เซ็งเค
โลซัง เซ็งเค เกิดที่เมืองดาร์จีลิง ประเทศอินเดีย เมื่อ พ.ศ. 2511 จบการศึกษาจากมหาวิทยาลัยเดลี และได้รับทุนฟูลไบรท์ไปศึกษาต่อด้านกฎหมายในระดับปริญญาโทและปริญญาเอกที่มหาวิทยาลัยฮาร์วาร์ด
วอลเลย์บอลชายในโอลิมปิกฤดูร้อน 2020 รอบคัดเลือก โซนยุโรป
การแข่งขันวอลเลย์บอลชายในโอลิมปิกรอบคัดเลือกโซนยุโรป 2020 เป็นการแข่งขันวอลเลย์บอลชายระดับทีมชาติซึ่งจัดขึ้นที่เบอร์ลิน ประเทศเยอรมนี ระหว่างวันที่ 5–10 มกราคม มกราคม ค.ศ. 2020 8 ทีมจะได้เข้าแข่งขันในทัวร์นาเมนต์นี้ โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020
การคัดเลือก
เยอรมนีประเทศเจ้าภาพและอีกเจ็ดอันดับแรกจากการจัดอันดับทวีปยุโรป ณ วันที่ 30 กันยายน ค.ศ. 2019 ซึ่งยังไม่ผ่านคัดเลือกเข้าโอลิมปิกฤดูร้อน 2020 จะได้สิทธิ์เข้าร่วมในการแข่งขันรอบคัดเลือกนี้ โดยตัวเลขในวงเล็บเป็นลำดับจากอันดับทวีปยุโรป
การตัดสินลำดับจากผลการแข่งขัน
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
เทียนดำ
เทียนดำ หรือ black-cumin อยู่ในวงศ์ Ranunculaceae เป็นพืชพื้นเมืองของซีเรียและเลบานอน เป็นไม้ล้มลุกอายุปีเดียว ลำต้นตั้งตรง มีขน ใบเดี่ยว ดอกเดี่ยว ออกที่ปลายยอดหรือซอกใบ ดอกขนาดใหญ่ สีขาวหรือสีฟ้าอมม่วง ผลเป็นผลแห้งแตกได้ มีเมล็ดหลายเมล็ด
การใช้ประโยชน์
เมล็ดเทียนดำใช้เป็นเครื่องเทศในอาหารอินเดียและอาหารตะวันออกกลาง มีรสชาติคล้ายหอมใหญ่ พริกไทยดำและออริกาโน เมล็ดแห้งใช้ปรุงรสแกง ใช้แต่งกลิ่นขนมปัง ใช้เป็นเครื่องเทศในอาหารเบงกอลรวมทั้งนาน
ใช้เป็นยาขับเสมหะ ขับลมในลำไส้ แก้อาเจียน มีอนุพันธ์ของควิโนนหลายชนิด
มงเปอลีเย
มงเปอลีเย (Montpellier) หรือ มุมเป็ลแย (Montpelhièr) เป็นเมืองหลักของจังหวัดเอโรในแคว้นอ็อกซีตานี ประเทศฝรั่งเศส ตั้งอยู่ทางตอนใต้ของประเทศ เป็นเมืองที่ใหญ่เป็นลำดับที่ 7 ของประเทศ และเป็นเมืองที่มีอัตราการเจริญเติบโตอันรวดเร็วในช่วง 25 ปีที่ผ่านมา
มงเปอลีเยเป็นที่ตั้งของมหาวิหารแซ็ง-ปีแยร์แห่งมงเปอลีเย
ประเทศเยอรมนีในโอลิมปิกฤดูหนาว 2022
ประเทศเยอรมนี จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเยอรมนีเป็นตัวแทนประเทศเยอรมนีในการส่งนักกีฬาเข้าร่วมแข่งขันทั้งหมดจำนวน 34 คน ใน 4 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
Saxifragodes
Saxifragodes เป็นสกุลของพืชดอกที่อยู่ในวงศ์ Saxifragaceae.
ถิ่นกำเนิดของมันคือ ชิลีตอนใต้ไปอาร์เจนตินาตอนใต้
สปีชีส์ในสกุล ได้แก่:
แคริโอไทป์
แคริโอไทป์ หรือคาริโอไทป์ (karyotype) หมายถึงจำนวนและลักษณะของโครโมโซมในนิวเคลียสของเซลล์ยูคาริโอต นอกจากนี้ยังใช้เวลากล่าวถึงชุดของโครโมโซมทั้งหมดของสิ่งมีชีวิตสายพันธุ์หนึ่ง หรือสิ่งมีชีวิตอื่นๆอีกด้วย
เสม พริ้งพวงแก้ว
ศาสตราจารย์ นายแพทย์ เสม พริ้งพวงแก้ว (31 พฤษภาคม พ.ศ. 2454 — 8 กรกฎาคม พ.ศ. 2554) อดีตรัฐมนตรีว่าการกระทรวงสาธารณสุข พ.ศ. 2523, พ.ศ. 2524 - 2526 และอดีตรัฐมนตรีช่วยว่าการกระทรวงสาธารณสุขหลายสมัย เป็นนายแพทย์ผู้บุกเบิกการแพทย์ชนบท และการแพทย์สมัยใหม่ ผู้ร่วมจัดทำแผนสาธารณสุขแห่งชาติ
ประวัติ
เสม เกิดที่บ้านแถวๆ ถนนรองเมือง ซอย 4 (ปัจจุบันเรียกซอย 1) อำเภอปทุมวัน จังหวัดพระนคร ในขั้นปฐมศึกษาเรียนที่โรงเรียนวัดบรมนิวาส และเข้าเรียนต่อระดับมัธยมที่โรงเรียนเทพศิรินทร์ จนจบชั้นมัธยมศึกษาชั้นปีที่ 8 ในระหว่างเรียน นายเสมได้รับทุนการเรียนประเภทหมั่นเรียนมาโดยตลอด
เมื่อจบชั้นมัธยมปีที่ 8 แล้ว โดยความช่วยเหลือของมูลนิธิร็อกกีเฟลเลอร์ นายเสมได้เข้าศึกษาในคณะแพทยศาสตร์และศิริราชพยาบาล จุฬาลงกรณ์มหาวิทยาลัย (ปัจจุบันคือคณะแพทยศาสตร์ศิริราชพยาบาล มหาวิทยาลัยมหิดล) ได้รับปริญญาแพทยศาสตรบัณฑิต เมื่อ ปี พ.ศ. 2478 หลังจบการศึกษาแพทย์ปริญญาแล้ว เสมได้มีโอกาสไปศึกษาต่อในประเทศสหรัฐอเมริกา อังกฤษ และประเทศเยอรมนี นอกจากนี้ยังได้ไปร่วมประชุมและดูงานในประเทศต่างๆ ทั้งในสหรัฐอเมริกา บราซิล สวิตเซอร์แลนด์ รัสเซีย ญี่ปุ่น อินโดนีเซีย ออสเตรีย นิวซีแลนด์รวมทั้งสาธารณรัฐประชาชนจีน และเสมยังได้ศึกษาด้านทันตกรรม เพิ่มเติมจากศาสตราจารย์สี สิริสิงห์ เกี่ยวกับการปฏิบัติงานในชนบทได้ด้วย
เสมสมรสกับ แฉล้ม พริ้งพวงแก้ว พยาบาลคู่ชีวิตที่อยู่ร่วมทุกข์ร่วมสุขกันมามากกว่า 70 ปี มีบุตรชายด้วยกัน 3 คน และบุตรหญิง 2 คน หนึ่งในนั้นคือ ชัชวาลย์ พริ้งพวงแก้ว สถาปนิกดีเด่นของสมาคมสถาปนิกสยาม เจ้าของผู้ก่อตั้งบริษัทดีไซน์ 103 ที่มีชื่อเสียง โดยแฉล้มถึงแก่อนิจกรรมด้วยโรคชราเมื่อปี พ.ศ. 2549
ถึงแก่อนิจกรรม
นายแพทย์เสม ถึงแก่อนิจกรรม เมื่อเวลาประมาณ 05.30 น.ในวันที่ 8 กรกฎาคม พ.ศ. 2554 ที่โรงพยาบาลราชวิถี สิริอายุรวม 100 ปี 1 เดือน 8 วัน จากการติดเชื้อในกระแสเลือด มีภาวะช็อก และไตวาย
การทำงาน
หลังจบการศึกษาด้านการแพทย์ ในปี พ.ศ. 2478 เสมได้ออกไปปฏิบัติงานในต่างจังหวัด โดยไปจัดตั้งโรงพยาบาลเอกเทศขึ้นที่อำเภออัมพวา จังหวัดสมุทรสงคราม เพื่อต่อสู้กับการระบาดของโรคอหิวาตกโรคจนโรคสงบลง ในปีต่อมาก็ได้ย้ายไปดำรงตำแหน่งผู้อำนวยการโรงพยาบาลเทศบาลนครสวรรค์ เป็นเวลา 2 ปี และได้เริ่มงานศัลยกรรมและงานทันตกรรมเป็นครั้งแรกในชนบท
ชีวิตการทำงานในเชียงราย
ช่วงชีวิตที่สมบุกสมบันและลำบากที่สุดในการทำงานของเขาคือที่ จังหวัดเชียงราย เมื่อย้ายมาประจำที่จังหวัดเชียงรายเมื่อ พ.ศ. 2480 ก็ต้องมารณรงค์ร่วมกับข้าหลวงประจำจังหวัดคือ พระพนมนครานุรักษ์ และกรมการจังหวัด รวมทั้งธรรมการจังหวัด คือ บ. บุญค้ำ เพื่อนร่วมงานบุกเบิกซึ่งต่อมาเขาได้ช่วยชีวิตไว้ระหว่างสงคราม ร่วมกับพ่อค้าประชาชนร่วมกันบริจาคเงินสร้างโรงพยาบาลประจำจังหวัดจนเป็นผลสำเร็จ แม้จะใช้เวลามากกว่า 10 ปี โรงพยาบาลประจำจังหวัดเชียงรายจึงได้รับการตั้งชื่อว่า “โรงพยาบาลเชียงรายประชานุเคราะห์” ซึ่งสร้างโดยเงินบริจาคของประชาชนทั้งสิ้น
เชียงราย เมื่อ 70 ปีก่อนนั้นขาดแคลนนายแพทย์มาก บ้านเมืองและโครงสร้างพื้นฐานก็ยังไม่พร้อม ข้าราชการ โดยเฉพาะคณะกรมการจังหวัดในสมัยนั้นจึงต้องร่วมมือกันทำงานอย่างไม่เห็นแก่เหน็ดเหนื่อย โดยเฉพาะในช่วงสงครามมหาเอเชียบูรพาระหว่าง พ.ศ. 2484-พ.ศ. 2488 เสมต้องทำงานอย่างหนักเป็นพิเศษเนื่องจากเป็นนายแพทย์ที่ทุกคนต้องพึ่งพา แม้กระนั้น เขาก็ยังสามารถวางรากฐานด้านการแพทย์และสาธารณสุขไว้มากพอสรุปได้ดังนี้
ธนาคารเลือดแห่งแรกและการสาธารณสุขขั้นมูลฐานของเชียงราย
เมื่อ พ.ศ. 2493 เสมได้จัดตั้งธนาคารเลือดขึ้นเป็นแห่งแรกของประเทศไทยที่จังหวัดเชียงราย ได้จัดทำสถานีอนามัยที่มีบุคลากรที่ได้รับการฝึกอบรมแล้วไปทำหน้าที่ให้บริการสาธารณสุขขั้นมูลฐานเป็นครั้งแรกที่กิ่งอำเภอแม่สาย อำเภอเทิง อำเภอเชียงของและอำเภอพะเยา และจัดให้เจ้าหน้าที่ของโรงพยาบาลออกเยี่ยมประชาชนในวันอาทิตย์และวันหยุดราชการ
กิจกรรมทางการแพทย์ในระหว่างสงคราม
นอกจากการปฏิบัติราชการยามปกติแล้ว ในช่วงสงครามอินโดจีน เสมได้ร่วมปฏิบัติการสงครามเรียกร้องดินแดนคืน พ.ศ. 2483 มีการทดลองใช้น้ำมะพร้าวอ่อนช่วยชีวิตผู้ขาดน้ำในป่าลึกระหว่างสงครามโลกครั้งที่ 2 มีการศึกษาต้นกาสามปีก (Vitex peduncularis) ในการรักษาโรคไข้จับสั่นในทหารและพลเรือน การศึกษาต้นโมกหลวง (Holarrhena pubescens) ในการรักษาโรคบิดมีตัว (amoebic dysentery) ในทหารและพลเรือน การเตรียมควินินไฮโดรคลอไรด์รักษาไข้จับสั่นขึ้นสมอง และการเตรียม morphine ใช้ในโรงพยาบาล
ช่วงกลางแห่งชีวิต-การย้ายเข้ากรุงเทพฯ
เสมเป็นที่รู้จักและเป็นที่เคารพนับถือของชาวเชียงรายอย่างหาที่เปรียบได้ยาก ความมุมานะและความคิดริเริ่มต่างๆทำให้เชียงรายมีความเจริญด้านการแพททย์มากขึ้น จึงนับเป็นข้าราชการที่มีความสามารถสูงผู้หนึ่ง ดังนั้น ในปี พ.ศ. 2494 กระทรวงสาธารณสุขโดยกรมการแพทย์ออกคำสั่งย้ายเสมจากโรงพยาบาลเชียงรายประชานุเคราะห์มาเป็นผู้อำนวยการโรงพยาบาลหญิง หน้าอนุสาวรีย์ชัยสมรภูมิ พญาไท (ปัจจุบัน คือ โรงพยาบาลราชวิถี) และได้ดำรงตำแหน่งต่าง ๆ เป็นลำดับ ได้แก่ เป็นผู้อำนวยการโรงเรียนพยาบาลผดุงครรภ์ เป็นผู้แทนรัฐบาลไทยร่วมมือกับรัฐบาลสหรัฐอเมริกาให้การช่วยเหลือทางการแพทย์และการสาธารณสุขทั่วประเทศ รวมทั้งมหาวิทยาลัยแพทย์ ได้ติดต่อรัฐบาลสหรัฐอเมริกาขอผู้เชี่ยวชาญทางโลหิตวิทยาศึกษาโรค Thalassemia ในประเทศไทย ได้ร่วมสร้างผลงานจนได้เป็นศาสตราจารย์ไทยที่เป็นผู้ชำนาญการในโรคนี้จนปัจจุบันรู้จักกันทั่วโลก มีการจัดคณะแพทย์และพยาบาลมาช่วยพัฒนาการปฏิบัติการทางด้านศัลยกรรมที่โรงเรียนแพทย์ และร่วมมือกับ ศาสตราจารย์เบน ไอซแมนส์ แต่งตำราศัลยศาสตร์ทั่วไปด้วยเงินทุน M.S.A.
ในปี พ.ศ. 2494 เริ่มจัดตั้งธนาคารเลือดแห่งแรกในพระนครโดยได้รับการสนับสนุนจากองค์การ M.S.A. สหรัฐอเมริกา ทำให้ประเทศไทยมีเลือดให้ผู้ป่วยเป็นชนิดเลือดสดและน้ำเหลืองแห้งทั้งแข็งและเป็นผง ส่งให้โรงพยาบาลทั้งในพระนครและต่างจังหวัด ได้เปิดการอบรมเจ้าหน้าที่พยาบาลเป็นผู้ชำนาญในการถ่ายเลือด โดยศึกษา 1 ปี ในตำแหน่งชั้นตรี พร้อมกับผลิตตำราเพื่อตั้งและบริหารธนาคารเลือดในโรงพยาบาลต่าง ๆ ในพระนครและชนบท จากนั้นได้จัดตั้งโรงเรียนพยาบาลวิสัญญีทางการให้ยาระงับความรู้สึกทั่วประเทศไทย เริ่มตั้งแต่ปีนี้ ศึกษาเป็นเวลา 1 ปี ได้ตำแหน่งชั้นตรี  มีการสร้างตำราวิสัญญีพยาบาลเป็นคู่มือในการศึกษาจนถึงปัจจุบันเป็นรุ่นที่ 44  มีผู้สำเร็จการศึกษาจำนวนพันกว่ารายทำงานในโรงพยาบาลต่าง ๆ ในปัจจุบัน กิจการการสอนการอบรมทางประสบการณ์ได้เพิ่มความเข้มข้นขึ้นในปี พ.ศ. 2499 เป็นต้นมา
ต่อมา พ.ศ. 2494 – พ.ศ. 2503 ก่อตั้งโรงเรียนพยาบาลผดุงครรภ์ กรมการแพทย์ เริ่มต้นที่โรงพยาบาลกลาง โดยอธิบดีกรมการแพทย์ เมื่อ พ.ศ. 2489 หลังสงครามโลกครั้งที่ 2 โดย พันโทนิตย์ เวชวิศิษฎ์ (หลวงเวชวิศิษฎ์) ผู้เชิญ มณี สหัสสานนท์ แห่งโรงพยาบาลศิริราช มาเป็นอาจารย์ผู้ปกครอง กิจการได้เจริญก้าวหน้าเมื่อย้ายโรงเรียนมาอยู่ในบริเวณโรงพยาบาลหญิง ได้มีการส่งครูพยาบาลไปเรียนต่างประเทศ จากนั้นในปี พ.ศ. 2497 รัฐบาลออสเตรเลีย โดย Lord Casey ข้าหลวงใหญ่รัฐบาล ออสเตรเลียเชิญไปหารือด้านการแพทย์และการสาธารณสุขของประเทศ แล้วจัดรถพยาบาลจำนวน 78 คัน ให้ทุกโรงพยาบาลในประเทศ ใน พ.ศ. 2504
กำเนิดโรงพยาบาลหญิงและโรงพยาบาลเด็ก
พ.ศ. 2496 – 2500 กรมการแพทย์ ได้เสนอให้เร่งสร้างโรงพยาบาลหญิงและโรงพยาบาลเด็ก และวิทยาลัยพยาบาลผดุงครรภ์ ทำให้ประชาชนทั่วประเทศมีโรงพยาบาลประจำจังหวัด เพื่อบำบัดทุกข์บำรุงสุข มีโอกาสได้รับบริการทั่วหน้าได้ เนื่องจากโรงพยาบาลหญิงมีเด็กคลอดวันละ 50 – 70 คน เด็กจำนวน 20,000 คน คลอดที่โรงพยาบาลแห่งนี้ทุกปี เด็กคลอดมีทั้งเด็กมีร่างกายปกติและมีร่างกายพิการ  ทางราชการจึงเห็นความจำเป็นในการจัดตั้งโรงพยาบาลเด็กขึ้นในพื้นที่ 20 ไร่ ติดกับโรงพยาบาลหญิง เพื่อศึกษาและให้บริการแก่ประชาชนวัยเด็กที่มีความสำคัญต่อชาติเมื่อ พ.ศ. 2497 ในปี พ.ศ. 2500 ประชากรเด็กเพิ่มปีละ 3.3 ในร้อยคน รัฐบาลเห็นความสำคัญในการให้บริการแก่เด็กไทย โดยนอกจาการสร้างโรงพยาบาลเด็กแล้วก็สร้างสถานอนุเคราะห์เด็กที่บ้านราชวิถีขึ้นด้วย
การฝึกแพทย์ประจำบ้าน
จำนวนแพทย์ที่มีความรู้เรื่องเด็กมีความจำเป็น โรงพยาบาลเด็กด้วยความร่วมมือของ W.H.O. ได้จัดการอบรมแพทย์โรคเด็กขึ้นใน พ.ศ. 2500 เป็นการฝึกแพทย์ประจำบ้าน (Residency Training) ขึ้นในประเทศไทย ใช้เวลาเรียนติดต่อกันอีก 3 ปี เป็นต้นมาจนปัจจุบัน
การจดทะเบียนและเวชเบียน
พ.ศ. 2497 W.H.O. องค์การอนามัยโลกเห็นความสำคัญของระบบการจัดเก็บข้อมูลต่าง ๆ จึงส่ง ศาสตราจารย์ ดร. วู๊ดบิวรี (Prof. Woodbury Ph.D.) ผู้เชี่ยวชาญทางการสถิติที่ปฏิบัติงานติดตามผู้ป่วยและผู้เสียชีวิต ณ เมืองฮิโรชิมา ประเทศญี่ปุ่น ภายหลังการทิ้งระเบิดปรมาณู ที่ทำและติดตามทะเบียนผู้ป่วยที่ถูกแสงและมีชีวิตอยู่จนเป็นผลดีต่อทางราชการ ให้มาเป็นผู้ริเริ่มจัดการเวชเบียนผู้ป่วยขึ้นเป็นแห่งแรกที่โรงพยาบาลเด็ก โดยใช้เครื่อง IBM เป็นครั้งแรกในประเทศไทย จนเป็นแบบอย่างจนถึงปัจจุบัน  โรงพยาบาลเด็กได้จัดส่งนายแพทย์ไทยไปเรียนในประเทศสหรัฐอเมริกาจนได้ปริญญาเอกทางนี้มาทำงานในประเทศ โดยเริ่มที่โรงพยาบาลรามาธิบดี
ปริญญาดุษฎีบัณฑิตกิตติมศักดิ์
นายแพทย์เสม ได้รับพระราชทานปริญญาดุษฎีบัณฑิตกิตติมศักดิ์ จากมหาวิทยาลัยต่างๆ ได้แก่
แดเนียล บราวน์
แดเนียล บราวน์ (Danielle Brown) เกิดวันที่ 10 เมษายน ค.ศ. 1988 ที่โลเธอร์สเดล นอร์ทยอกเชอร์ เป็นนักกีฬายิงธนูชาวสหราชอาณาจักร (อังกฤษ)
ประวัติ
แดเนียล บราวน์ เข้าแข่งขันระดับนานาชาติครั้งแรกในรายการยิงธนูชิงแชมป์ยุโรป (สำหรับนักกีฬาที่มีความพิการ) ที่นิมเบิร์ค ใน ค.ศ. 2006 เธอได้เข้าสู่รอบเซมิไฟนอลของรายการโอเพ่นคลาสคันธนูแบบทดกำลัง และเป็นฝ่ายแพ้ต่อ กัลบิน ซู จากประเทศตุรกี ที่คะแนน 100 ต่อ 105 และเธอพลาดต่อเหรียญทองแดงภายหลังจากแพ้ต่อคู่แข่งร่วมชาติสหราชอาณาจักรอย่าง เมลานี คลาร์ค ที่คะแนน 101 ต่อ 109
จากนั้น เธอได้มีส่วนร่วมในรายการชิงแชมป์ยิงธนูโลก IPC ที่ชองจู ใน ค.ศ. 2007 การแข่งขันในรายการโอเพ่นคลาสคันธนูแบบทดกำลัง เธอสามารถคว้าเหรียญทองด้วยคะแนน 114 คะแนน (โดยเป็นฝ่ายชนะ กัลบิน ซู ด้วยคะแนน 116-107 ในรอบเซมิไฟนอล และ หวัง หลี่ จากประเทศจีน ด้วยคะแนน 114-108 ในรอบไฟนอล) เธอยังเป็นส่วนหนึ่งของทีมหญิงสหราชอาณาจักรที่ซึ่งได้รับเหรียญทองจากการแข่งขันรายการทีมของโอเพ่นคลาสคันธนูแบบทดกำลัง โดยเป็นฝ่ายชนะทีมญี่ปุ่นในรอบไฟนอลที่ 221-199 คะแนน
ใน ค.ศ. 2008 บราวน์ได้รับรางวัลเหรียญเงิน (ที่ซึ่งเธอได้แพ้ต่อ กัลบิน ซู ในรอบไฟนอล) ในรายการยิงธนูผู้พิการรับเชิญที่สโตกแมนด์วิลล์ หลังจากนั้น เธอได้ร่วมแข่งขันกีฬาพาราลิมปิกที่กรุงปักกิ่ง โดยเธอสามารถคว้าเหรียญทองในรายการคันธนูทดกำลังหญิง ซึ่งเธอเป็นฝ่ายชนะหวังในรอบควอเตอร์ไฟนอล, คลาร์คในรอบเซมิ และ ชิเอโกะ คามิยะ จากประเทศญี่ปุ่นในรอบไฟนอล (ที่คะแนน 112-98) ใน ค.ศ. 2009 เธอได้รับหนึ่งเหรียญเงินจากประเภทบุคคล และหนึ่งเหรียญทองจากประเภททีมในการแข่งขัน IPC ยิงธนูชิงแชมป์โลก ตามด้วย ค.ศ. 2010 โดยได้รับเหรียญทองในสามรายการ ซึ่งได้แก่ ในแอริโซนาคัพ, การแข่งขันยิงธนูคนพิการรับเชิญโลกสโตกแมนด์วิลล์ และการแข่งขันชิงแชมป์ยิงธนูพารายุโรป
เธอเป็นตัวแทนของประเทศอังกฤษในการยิงธนูของกีฬาเครือจักรภพ 2010 ที่เดลี โดยผ่านการคัดเลือก สองวันหลังจากการคัดเลือกในโคเวนทรีในเดือนมิถุนายน ที่ซึ่งเธอสามารถจบเกมการแข่งขันด้วยอันดับสองถัดจากมือหนึ่งของโลกอย่าง นิคกี้ ฮันท์ เธอเป็นนักกีฬาพาราลิมปิกคนแรกจากประเทศอังกฤษที่ร่วมแข่งขันรายการที่ใช้ความแข็งแรงทางกาย  แม้ว่านักจักรยาน ซาราห์ สตอรีย์ (ผู้ได้รับรางวัลสองเหรียญทองของกีฬาจักรยานในพาราลิมปิก 2008) จะเข้าแข่งขันในฐานะนักกีฬาที่ใช้ความแข็งแรงทางกายในไม่กี่วันต่อมาเช่นเดียวกันก็ตาม  เธอได้รับรางวัลเหรียญทองจากรายการธนูทดกำลังทีมหญิง โดยการชนะทีมชาติแคนาดาที่คะแนน 232-229 กับเพื่อนร่วมทีมอย่าง นิคกี้ ฮันท์ และ นิโคลา ซิมป์สัน
ใน ค.ศ. 2011 เธอได้รับรางวัลเหรียญทองจากประเภทบุคคลเพิ่มจากรายการ IPC เวิลด์แชมเปี้ยนชิปในตูริน ตามด้วยสองเหรียญเงินจากประเภททีมหญิงและประเภททีมผสม จากนั้นใน ค.ศ. 2012 เธอกับเพื่อนร่วมทีมของเธอได้รับรางวัลเหรียญเงินในประเภททีมหญิงของรายการแอริโซนาคัพ และเหรียญทองแดงในประเภททีมผสมของรายการเซี่ยงไฮ้เวิลด์คัพ
ความสำเร็จ
แหล่งที่มา:
Savignya
Savignya เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ แอฟริกาเหนือถึงปากีสถานและ คาบสมุทรอาหรับ
สปีชีส์ในสกุล ได้แก่:
ณัชชา อารีย์รัก
ณัชชา อารีย์รัก (19 ธันวาคม พ.ศ. 2531 - ปัจจุบัน ) หรือ "อุ๋งอิ๋ง"  เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานโฆษณา ครั้งแรกเป็นของกานิเย่เมื่อปี พ.ศ. 2551 และเริ่มมีชื่อเสียงเป็นที่รู้จักมากขึ้นเมื่อเข้ารอบเป็น ID10 ในการประกวด The Idol Project 1 (ดิ ไอดอล โปรเจกต์ 1) ทางสถานีวิทยุโทรทัศน์ไทยทีวีสีช่อง 3 หลังจากนั้นได้ถ่ายแบบ และเล่นมิวสิกวิดีโอบ้าง จนล่าสุดได้รับบทเป็น ม่ายสาววัย 30 ปี  น้องสาวของ "โยธิต" ผู้มีจิตใจดี เสียสละ รักครอบครัว และหลงรัก "เสือ" มากจนหลงผิด ที่ชื่อว่า "โยถิกา" ในละครเรื่อง "เพียงใจที่ผูกพัน"
ประวัติ
ณัชชา อารีย์รัก เขียนสะกดเป็นชื่อภาษาอังกฤษได้ว่า "Natcha Arirak" ซึ่งเป็นชื่อที่ใช้ในการแสดง แต่แท้จริงแล้วอุ๋งอิ๋งมีชื่อจริงว่า กนกวรรณ อร่ามอารีรักษ์ เกิดวันที่ ในตัวเมืองจังหวัดกระบี่ ภาคใต้ของไทย และเคยเปิดเผยว่า ชื่อเล่น "อุ๋งอิ๋ง" แผลงมาจากที่คุณแม่ตั้งให้ว่า "ยู้อิ๋งนิ้ง" มาตั้งแต่กำเนิด ปัจจุบันศึกษาอยู่ที่คณะนิเทศศาสตร์ สาขาเอกวิทยุโทรทัศน์ ชั้นปีที่ 3 มหาวิทยาลัยกรุงเทพ
แรเฌอ แชแร็ชช์
แรเฌอ แชแร็ชช์ (Rezső Seress; 3 พฤศจิกายน ค.ศ. 1899 – 11 มกราคม ค.ศ. 1968) เป็นนักแต่งเพลงชาวฮังการี มีชื่อเกิดว่า "รูดอล์ฟ สปิตเซอร์" (Rudolf Spitzer) ในวัยเด็ก เขาออกจากโรงเรียนและเริ่มต้นชีวิตจากการเป็นนักแสดงกายกรรมในคณะละครสัตว์ แต่หลังจากประสบอุบัติเหตุ แชแร็ชช์ลาออกมาเป็นนักแสดงในโรงละคร ต่อมาเขาทำงานเป็นนักดนตรีในร้านอาหารแห่งหนึ่ง
ด้วยฐานะที่ยากจน ทำให้แชแร็ชช์ต้องหาเลี้ยงชีพด้วยการแต่งเพลงไปด้วย ในปี ค.ศ. 1933 เขาได้เขียนเพลง "กลูมมีซันเดย์" ซึ่งได้แรงบันดาลใจมาจากบทกวีของลาซโล ยาโวร์ (László Jávor) ในช่วงสงครามโลกครั้งที่สอง แชแร็ชช์ซึ่งมีเชื้อสายยิวได้ถูกส่งเข้าค่ายแรงงาน แต่เขามีชีวิตรอดจนสงครามสิ้นสุด
แต่ด้วยความเครียดจากปัญหาชีวิตหลายอย่าง ทำให้แชแร็ชช์ตัดสินใจกระทำอัตวินิบาตกรรมในปี ค.ศ. 1968 ขณะมีอายุได้ 68 ปี
โยคินี
โยคินี (योगिनी) หมายถึง นักพรตหญิงผู้ปฏิบัติโยคะ (ชายเรียกว่าโยคี)
ประวัติ
นักพรตหญิงปรากฏในศาสนาฮินดูหรือวัชรยานและศาสนาเชน โดยปฏิบัติโยคะเช่นเดียวบุรุษ (โยคี) และเริ่มต้นในอายธรรมอินเดียโบราณ
โบสถ์พราหมณ์อุทิศแก่หกสิบสี่โยคินีในนิกายศักติและตันตระ
มีโบสถ์พราหมณ์หลายแห่งในอินเดียที่อุทิศแก่เทวีหกสิบสี่โยคินีในคติฮินดู ที่มีชื่อเสียงคือเจาสฐโยคินีมนเทียร (चौसठ योगिनी मंदिर) รัฐโอฑิศา ซึ่งปรากฏสมบูรณ์ที่สุดปรากฏมีรายนามดังนี้
โยคินีในคติพุทธศาสนาวัชรยานและทิเบต
ฑากิณีในศาสนาพุทธแบบทิเบตที่สำคัญมีแปดองค์โดยเป็นเทวีบริวารของเหวัชระและมีหน้าที่รักษาทิศทั้งแปดด้วย
อ้างอิง
หมวดหม่:โยคี
สัปตสินธุ
สัปตสินธุ ("แม่น้ำทั้งเจ็ด" सप्त सिन्धव:Sapta Sindhavah) เป็นแม่น้ำสำคัญในประเทศอินเดียแต่โบราณมามีทั้งหมดเจ็ดสาย ซึ่งมีผลต่อประเพณีและวัฒนธรรมในศาสนาฮินดูโดยเริ่มมีกล่าวถึงเป็นครั้งแรกในพระเวทของอารยธรรมอินเดีย และได้รับการนับถือและสักการะบูชาในฐานะเทวีแห่งสายน้ำ.
การยับยั้ง
การยับยั้ง (veto) เป็นอำนาจฝ่ายเดียวที่จะห้ามการปฏิบัติราชการอย่างใด ๆ โดยเฉพาะการตรากฎหมาย อาจเป็นอำนาจสิทธิ์ขาด เช่น ในคณะมนตรีความมั่นคงแห่งสหประชาชาติ สมาชิกประจำ คือ จีน ฝรั่งเศส รัสเซีย สหราชอาณาจักร และสหรัฐอเมริกา มีอำนาจยับยั้งข้อมติใด ๆ ได้โดยสิ้นเชิง หรืออาจเป็นอำนาจจำกัด เช่น ในกระบวนการตรากฎหมายของสหรัฐอเมริกา เมื่อประธานาธิบดียับยั้งร่างกฎหมาย อย่างน้อยสองในสามของสมาชิกทั้งหมดแห่งสภาทั้งสองสามารถลงมติกลับการยับยั้งนั้นได้ อำนาจยับยั้งเป็นอำนาจที่จะห้าม ไม่ใช่ที่จะรับ เพื่อให้ผู้มีอำนาจนี้สามารถรักษาสถานะเดิม (status quo) ของสิ่งนั้น ๆ ได้
คำ "veto" ในภาษาอังกฤษมาจากภาษาละติน แปลว่า "ข้าสั่งห้าม" (I forbid)
กรดไอโอทาลามิก
กรดไอโอทาลามิก (Iotalamic acid; ชื่อทางการค้า Conray) เป็นสารทึบรังสีที่มีไอโอดีนเป็นส่วนประกอบ ผลิตภัณฑ์อยู่ในรูปของเกลือกรดไอโอทาลามิก, โซเดียมไอโอทาลาเมต และเมกลูมีนไอโอทาลาเมต สามารถให้ทางหลอดเลือดดำหรือสวนเข้าทางกระเพาะปัสสาวะ
นอกจากนี้ยังมีสูตรตำรับสารกัมมันตรังสีในรูปแบบของการฉีดคือ โซเดียมไอโอทาลาเมต I-125 (ชื่อทางการค้า Glofil-125) ซึ่งระบุใช้สำหรับการประเมินการทำหน้าที่ของไต (glomerular filtration) ในการวินิจฉัยหรือติดตามผู้ที่ป่วยเป็นโรคไต
วิกิพีเดีย
วิกิพีเดีย ( หรือ  ) เป็นสารานุกรมเนื้อหาเสรีหลายภาษาบนเว็บไซต์ ซึ่งได้รับการสนับสนุนจากมูลนิธิวิกิมีเดีย องค์กรไม่แสวงผลกำไร เนื้อหากว่า 35 ล้านบทความ (เฉพาะวิกิพีเดียภาษาอังกฤษมีเนื้อหากว่า 4.9 ล้านบทความ) เกิดขึ้นจากการร่วมเขียนของอาสาสมัครทั่วโลก ทุกคนที่สามารถเข้าถึงวิกิพีเดียสามารถร่วมแก้ไขได้แทบทุกบทความได้อย่างเสรี โดยมีผู้เขียนประจำราว 100,000 คน จนถึงเดือนเมษายน พ.ศ. 2556 วิกิพีเดียมี 286 รุ่นภาษา และได้กลายมาเป็นงานอ้างอิงทั่วไปที่ใหญ่ที่สุดและได้รับความนิยมมากที่สุดบนอินเทอร์เน็ต จนถูกจัดเป็นเว็บที่มีผู้เข้าชมมากที่สุดในโลกอันดับที่ 6 ตามการจัดอันดับของอเล็กซา ด้วยจำนวนผู้อ่านกว่า 365 ล้านคน มีการประเมินว่าวิกิพีเดียมีการเรียกดูหน้าถึง 2,700 ล้านครั้งต่อเดือนในสหรัฐอเมริกาประเทศเดียว
วิกิพีเดียเปิดตัวในปี พ.ศ. 2544 โดย จิมมี เวลส์และแลร์รี แซงเจอร์ คำว่า "วิกิพีเดีย" เป็นคำที่ประดิษฐ์ขึ้นโดยแลร์รี แซงเจอร์ มาจากการผสมคำว่า "วิกิ" (wiki) ซึ่งเป็นลักษณะของการสร้างเว็บไซต์ที่แบบมีส่วนร่วม เป็นคำในภาษาฮาวายที่แปลว่า "เร็ว" และคำว่า "เอนไซโคลพีเดีย" (encyclopedia) ที่แปลว่าสารานุกรม
มีการกล่าวถึงวิกิพีเดียอยู่บ่อยครั้ง ในแง่ความแตกต่างกับรูปแบบการจัดทำสารานุกรมแบบเก่าที่มีเฉพาะผู้เชี่ยวชาญเป็นผู้จัดทำขึ้น และการรวบรวมเนื้อหาที่ไม่เป็นวิชาการไว้เป็นจำนวนมาก ครั้งเมื่อนิตยสารไทม์จัดให้ "คุณ" (You) เป็นบุคคลแห่งปี พ.ศ. 2549 อันเป็นการยอมรับความสำเร็จที่เกิดขึ้นอย่างรวดเร็วจากความร่วมมือและปฏิสัมพันธ์ออนไลน์ของผู้ใช้หลายล้านคนทั่วโลก ก็ได้อ้างถึงวิกิพีเดียว่าเป็นตัวอย่างหนึ่งของบริการเว็บ 2.0 เช่นเดียวกับยูทูบ มายสเปซ และเฟซบุ๊ก บางคนลงความเห็นว่าวิกิพีเดียมิได้มีความสำคัญเป็นเพียงสารานุกรมอ้างอิงเท่านั้น แต่ยังเป็นแหล่งข่าวที่อัปเดตอย่างรวดเร็วอีกด้วย เพราะมักพบเหตุการณ์ปัจจุบันถูกสร้างเป็นบทความในวิกิพีเดียอย่างรวดเร็ว นักเรียนนักศึกษายังได้รับคำสั่งให้เขียนบทความวิกิพีเดียเพื่อฝึกอธิบายแนวคิดที่เข้าใจยากให้ผู้อ่านที่ไม่เคยศึกษามาก่อนเข้าใจได้ชัดเจนและรัดกุม
แม้ว่าวิกิพีเดียจะมีนโยบายอย่างการพิสูจน์ยืนยันได้ของข้อมูลและมุมมองที่เป็นกลาง แต่ก็ยังถูกวิพากษ์วิจารณ์อยู่เสมอ ทั้งในด้านความลำเอียงอย่างเป็นระบบและความไม่สอดคล้องกันของบทความ อีกทั้งการให้น้ำหนักแก่วัฒนธรรมสมัยนิยมมากเกินไปจนไม่เหมาะสม และระบุว่า วิกิพีเดียมักใช้กระบวนการมติเอกฉันท์ในการปรับปรุง ความน่าเชื่อถือและความถูกต้องของข้อมูลก็ตกเป็นเป้าวิพากษ์วิจารณ์อย่างต่อเนื่อง นอกจากนี้ การวิจารณ์อื่นยังมุ่งประเด็นไปยังการก่อกวนและการเพิ่มข้อมูลที่หลอกลวงหรือไม่สามารถพิสูจน์ได้ ถึงกระนั้นก็ตาม ผลงานวิชาการเสนอว่าการก่อกวนในวิกิพีเดียเกิดขึ้นในเวลาสั้น ๆ เท่านั้น และจากการวิจัยของวารสารเนเจอร์ในปี พ.ศ. 2548 พบว่า บทความวิทยาศาสตร์จากวิกิพีเดียที่นำมาเปรียบเทียบนั้นมีระดับความถูกต้องใกล้เคียงกับสารานุกรมบริตานิกา และทั้งสองมีอัตรา "ข้อผิดพลาดร้ายแรง" ใกล้เคียงกัน
วิกิพีเดียทำงานด้วยซอฟต์แวร์ชื่อมีเดียวิกิ และจัดเก็บในเซิร์ฟเวอร์สามแห่งทั่วโลก โดยมีเซิร์ฟเวอร์ใหญ่อยู่ที่รัฐฟลอริดา สหรัฐอเมริกา และเซิร์ฟเวอร์ย่อยตั้งอยู่ที่กรุงอัมสเตอร์ดัม ประเทศเนเธอร์แลนด์ และกรุงโซล ประเทศเกาหลีใต้ ในขณะที่มูลนิธิสำนักงานใหญ่ตั้งอยู่ที่ซานฟรานซิสโก รัฐแคลิฟอร์เนีย
วิงกันดั้ม
XXXG-01W วิงกันดั้ม(ญี่ปุ่น:ウイングガンダム ;อังกฤษ:Wing Gundam) เป็นโมบิลสูทตัวเอกเครื่องแรกในการ์ตูนญี่ปุ่น อะนิเมะ บันทึกการยุทธ์บทใหม่ กันดั้มวิง  ออกแบบโดยคุนิโอะ โอคาวาระ
วิงกันดั้มเป็นหนึ่งในกันดั้มทั้งห้าเครื่องซึ่งมีต้นแบบมาจาก XXXG-00W0 วิงกันดั้มซีโร่ที่นักวิทยาศาสตร์ทั้งห้าซึ่งได้ร่วมกันพัฒนาเพื่อใช้ต่อสู้กับองค์กรลับ OZ (Organization of Zodiac) แต่เนื่องจากพลังในการต่อสู้ของวิงกันดั้มซีโร่นั้นสูงเกินไปจนเป็นอันตราย นักวิทยาศาสตร์ทั้งห้าจึงได้ยกเลิกแผนการสร้างวิงกันดั้มซีโร่และได้แยกย้ายกันไปสร้างกันดั้มของตัวเอง วิงกันดั้มได้รับการพัฒนาโดยด็อกเตอร์ Jและเป็นโมบิลสูทที่มีความคล้ายคลึงกับวิงกันดั้มซีโร่มากที่สุด
แม่น้ำเจาอาเปรี
แม่น้ำเจาอาเปรี (Jauaperi River) เป็นแม่น้ำในรัฐอามาโซนัส ประเทศบราซิล ทางตะวันออกเฉียงเหนือของรัฐ ไหลไปทางตะวันตกเฉียงใต้และทางใต้ ลงสู่แม่น้ำรีโอเนโก ยาว 386 กม.
วิกิพีเดีย
ประวัติ
วิกิพีเดียเริ่มขึ้นจากเป็นโครงการเพิ่มเติมของนูพีเดีย โครงการสารานุกรมเสรีออนไลน์ภาษาอังกฤษ ซึ่งบทความในนูพีเดียนั้นเขียนขึ้นโดยผู้เชี่ยวชาญและได้รับการตรวจสอบภายใต้กระบวนการที่เป็นทางการ นูพีเดียก่อตั้งขึ้นเมื่อวันที่ 9 มีนาคม พ.ศ. 2543 บริหารงานโดยบริษัทเว็บท่า โบมิส บุคคลสำคัญที่มีส่วนสร้างนูพีเดีย ได้แก่ จิมมี เวลส์ ผู้บริหารระดับสูงของโบมิส และแลร์รี แซงเจอร์ บรรณาธิการบริหารของนูพีเดียและวิกิพีเดียในเวลาต่อมา แต่เดิมข้อความในนูพีเดียอยู่ภายใต้สัญญาอนุญาตเนื้อหาเปิดของนูพีเดียเอง แล้วค่อยเปลี่ยนมาใช้สัญญาอนุญาตเอกสารเสรีของกนู ก่อนหน้าที่วิกิพีเดียจะถูกก่อตั้งขึ้น โดยการผลักดันของริชาร์ด สตอลล์แมน
วิงกันดั้ม
เนื้อเรื่องของภาคกันดั้มวิง เอนด์เลสวอลซ์ได้เปิดเผยว่าเดิมทีนั้นกลุ่มตระกูลบาร์ตันได้เตรียมใช้กันดั้มทั้งห้าในปฏิบัติการเมเทโอโดยใช้กันดั้มในการกวาดล้างกำลังของศัตรูที่ยังเหลืออยู่หลังจากทิ้งโคโลนีลงไปบนโลก แต่นักวิทยาศาสตร์ทั้งห้าไม่เห็นด้วยกับแผนการนี้จึงส่งกันดั้มไปยังโลกเพื่อต่อสู้กับ OZด้วยสงครามกองโจร โดยนักบินของวิงกันดั้มก็คือเด็กหนุ่มนิรนามผู้ใช้ชื่อฮีโร่ ยุยตามผู้นำโคโลนีซึ่งถูก OZลอบสังหาร ฮีโร่ได้ใช้งานวิงกันดั้มจนกระทั่งได้รับ OZ-13MS กันดั้มเอเปี้ยนจากเทรซ คุชรีนาด้า
วิกิพีเดีย
ประวัติ
แลร์รี แซงเจอร์และจิมมี เวลส์ร่วมกันก่อตั้งวิกิพีเดีย เวลส์ได้ความชอบจากการกำหนดเป้าหมายในการสร้างสารานุกรมที่สามารถแก้ไขได้อย่างเปิดเผย  ส่วนแซงเจอร์มักได้รับความชอบในด้านยุทธศาสตร์การใช้วิกิเพื่อบรรลุเป้าหมายดังกล่าว วันที่ 10 มกราคม พ.ศ. 2544 แลร์รี แซงเจอร์เสนอบนจดหมายกลุ่มนูพีเดียในการสร้างวิกิเป็นโครงการ "ตัวป้อน" สำหรับนูพีเดีย วิกิพีเดียเปิดตัวอย่างเป็นทางการเมื่อวันที่ 15 มกราคม พ.ศ. 2544 เป็นรุ่นภาษาอังกฤษเพียงรุ่นเดียวภายใต้ชื่อโดเมน www.wikipedia.com และมีการประกาศทางจดหมายกลุ่มนูพีเดียโดยแซงเจอร์ นโยบาย "มุมมองที่เป็นกลาง" ของวิกิพีเดียมีการประมวลขึ้นในช่วงไม่กี่เดือนแรกหลังเปิดตัว และมีใจความคล้ายกับนโยบาย "ไม่มีอคติ" ของนูพีเดียก่อนหน้านี้ แต่นอกเหนือจากนี้ เดิมวิกิพีเดียมีกฎค่อนข้างน้อยและดำเนินการเป็นเอกเทศจากนูพีเดีย
วิงกันดั้ม
วิงกันดั้มได้รับความเสียหายอย่างหนักถึงสามครั้งตลอดเนื้อเรื่องของกันดั้มวิง ซึ่งครั้งสุดท้ายนั้นเลดี้ อันได้ใช้วิงกันดั้มป้องกัน OZ-00MS2 ทอลกีสทูว์ของเทรซจากลำแสงของปราการอวกาศลิบร้า
แม้จะเนื้อเรื่องของทั้งสองภาคจะไม่มีความเกี่ยวข้องกัน แต่วิงกันดั้มยังได้ปรากฏตัวในตอนสุดท้ายของจีกันดั้มซึ่งเป็นภาคก่อนหน้าด้วย
วิกิพีเดีย
ประวัติ
ผู้เขียนวิกิพีเดียในช่วงแรกมาจากนูพีเดีย การโพสต์สแลชดอต และดัชนีเว็บเสิร์ชเอนจิน วิกิพีเดียมีบทความประมาณ 20,000 บทความ ใน 18 ภาษา เมื่อถึงปลายปี พ.ศ. 2544 ต่อมาวิกิพีเดียเพิ่มรุ่นภาษาเป็น 26 ภาษา เมื่อถึงปลายปี พ.ศ. 2545, 46 ภาษา ในปลายปี พ.ศ. 2546 และ 161 ภาษา ก่อนสิ้นปี พ.ศ. 2547 นูพีเดียและวิกิพีเดียยังคงเปิดให้บริการอยู่ทั้งคู่จนกระทั่งเซิร์ฟเวอร์ของนูพีเดียถูกปิดตัวลงอย่างถาวรใน พ.ศ. 2546 และเนื้อหาถูกรวมเข้ากับวิกิพีเดีย วิกิพีเดียภาษาอังกฤษมีบทความเกินสองล้านบทความเมื่อวันที่ 9 กันยายน พ.ศ. 2550 ทำให้วิกิพีเดียเป็นสารานุกรมขนาดใหญ่ที่สุดเท่าที่เคยจัดทำขึ้น แซงหน้าสารานุกรมหย่งเล่อ (พ.ศ. 1950) ที่ถือครองสถิติมาเป็นเวลา 600 ปีพอดี
ผู้ใช้จากวิกิพีเดียภาษาสเปนบางส่วนแตกสาขาวิกิพีเดียออกไปสร้างเป็นเอนซีโกลเปเดียลีเบร ในเดือนกุมภาพันธ์ พ.ศ. 2545 โดยให้เหตุผลว่า กลัวว่าจะมีการโฆษณาเชิงพาณิชย์และการขาดการควบคุมในวิกิพีเดียที่สามารถรู้ได้ว่ามีวิกิพีเดียภาษาอังกฤษเป็นศูนย์กลาง ในปีเดียวกัน เวลส์ประกาศว่าวิกิพีเดียจะไม่มีการโฆษณา และเว็บไซต์ได้เปลี่ยนชื่อโดเมนเป็น wikipedia.org โครงการสารานุกรมวิกิอื่นมีการริเริ่มขึ้นจำนวนมาก ส่วนใหญ่อยู่ภายใต้แนวคิดที่แตกต่างกันในรูปแบบการแก้ไขอย่างเปิดเผยและมุมมองเป็นกลางของวิกิพีเดีย วิกิอินโฟไม่มีการควบคุมเรื่องมุมมองเป็นกลางและอนุญาตให้นำเนื้อหาที่เป็นงานค้นคว้าต้นฉบับมาลงได้ โครงการใหม่ซึ่งได้รับแรงบันดาลใจจากวิกิพีเดีย อย่างเช่น ซิติเซนเดียม สคอลาร์พีเดีย คอนเซอร์เวพีเดีย และโนลของกูเกิล ที่ซึ่งบทความมีลักษณะเป็นเรียงความมากกว่าเล็กน้อย ได้เริ่มต้นตั้งคำถามถึงข้อจำกัดที่สัมผัสได้ของวิกิพีเดีย อาทิ นโยบายด้านการกลั่นกรอง งานค้นคว้าต้นฉบับ และการโฆษณาเชิงพาณิชย์
วิงกันดั้ม
หลังจากที่ภาคเอนด์เลสวอลซ์ออกฉาย ฮาจิเมะ คาโทกิก็ได้ออกแบบวิงกันดั้มใหม่อีกครั้งและเรียกว่ารุ่นแรกเริ่ม (early type)ให้มีรูปร่างที่ใกล้เคียงกับวิงกันดั้มซีโร่ในภาคเอนด์เลสวอลซ์มากกว่าเดิม และแก้ดีไซน์ส่วนแขนให้สามารถใช้เก็บกระสุนพลังงานสำรองได้
ดูเพิ่ม
Liste des armures mobiles de Gundam Wing
วิกิพีเดีย
ประวัติ
แม้ว่าวิกิพีเดียภาษาอังกฤษจะมีจำนวนบทความแตะระดับสามล้านบทความเมื่อเดือนสิงหาคม พ.ศ. 2552 แต่อัตราการเติบโตของรุ่นภาษาอังกฤษ ในแง่ของจำนวนบทความและผู้ร่วมพัฒนา ปรากฏว่าลดลงเมื่อเทียบกับช่วงต้นปี พ.ศ. 2550 ในปี พ.ศ. 2549 วิกิพีเดียมีบทความใหม่เพิ่มขึ้นกว่า 1,800 บทความต่อวัน แต่ในปี พ.ศ. 2553 ค่าเฉลี่ยดังกล่าวลดลงเหลือ 1,000 บทความต่อวันเท่านั้น ทีมศึกษาจากศูนย์วิจัยพาโลอัลโตให้เหตุผลว่าแนวโน้มดังกล่าวเป็นผลมาจากการกีดกันที่เพิ่มมากขึ้นของโครงการ ผู้ใช้ใหม่หรือผู้ใช้ไม่ประจำมีอัตราการแก้ไขถูกย้อนกลับหรือถูกลบออกสูงกว่ากลุ่มผู้ใช้ประจำและมีประสบการณ์มากกว่าอย่างมาก หรือที่รู้จักกันอย่างไม่เป็นทางการว่า "คาบาล" ทำให้เป็นการยากยิ่งขึ้นที่จะขยายและรักษาฐานผู้ใช้ใหม่เอาไว้ในระยะยาวได้ ทั้งยังทำให้การสร้างบทความใหม่ซบเซาลง ส่วนการศึกษาอื่น ๆ ได้เสนอแนะว่าอัตราการเติบโตนั้นเริ่มลดลงตามธรรมชาติ เนื่องจากบทความที่เข้าถึงได้ง่ายและมีความสำคัญ เช่น ประเทศจีน มีผู้สร้างขึ้นแล้วในวิกิพีเดีย
เดือนพฤศจิกายน พ.ศ. 2552 วิทยานิพนธ์ระดับปริญญาเอกจัดทำโดยเฟลีเป ออร์เตกา นักวิจัยจากมหาวิทยาลัยเรย์ ฮวน การ์โลส ในมาดริด พบว่า วิกิพีเดียรุ่นภาษาอังกฤษสูญเสียฐานผู้พัฒนาไปกว่า 49,000 คน ในช่วงไตรมาสแรกของ พ.ศ. 2552 เปรียบเทียบกับช่วงเดียวกันของปี พ.ศ. 2551 ที่สูญเสียฐานอาสาสมัครไปเพียง 4,900 คน เดอะวอลล์สตรีทเจอร์นัลรายงานว่า "จำนวนอาสาสมัครออนไลน์ผู้เขียน แก้ไข และตรวจตรา [วิกิพีเดีย] นับล้านคน กำลังถอนตัวออกไปอย่างที่ไม่เคยปรากฏมาก่อน" ขอบเขตของกฎการแก้ไขและกรณีพิพาทเกี่ยวกับเนื้อหาเหล่านี้เป็นเหตุผลที่อาสาสมัครมีแนวโน้มหดหายลงตามที่บทความดังกล่าวอ้าง ด้านจิมมี เวลส์แย้งข้อมูลดังกล่าว โดยปฏิเสธการสูญเสียฐานอาสาสมัครและตั้งคำถามถึงขั้นตอนวิธีที่ใช้ในการศึกษา
การแก้ไข
วิกิพีเดียดำเนินการด้วยรูปแบบการแก้ไข "วิกิ" ที่เปิดเผยต่อสาธารณะ ซึ่งแตกต่างไปจากรูปแบบสารานุกรมในอดีต ทุกบทความสามารถแก้ไขได้โดยไม่จำเป็นต้องมีบัญชีผู้ใช้ก่อน ยกเว้นบางหน้าที่มีการก่อกวนอย่างต่อเนื่อง แต่ทุกคนก็ยังสามารถสร้างบทความใหม่ได้ ไม่มีผู้ใดเป็นเจ้าของบทความในวิกิพีเดีย หรือมีบทความอยู่ภายใต้การกลั่นกรองของผู้มีอำนาจใด ๆ แต่บทความจะตกลงกันโดยมติเอกฉันท์